Bækkelagets Sportsklub
Store norske leksikon,Sport og spill,Ballsport,Håndball
Bækkelagets Sportsklub er et idrettslag i Oslo, stiftet i 1909. De driver med håndball, orientering, ski, friidrett, fotball og innebandy.
I håndball vant kvinnelaget europacupen for cupvinnere 1998 og 1999 og tapte europacup-finaler 1994 og 1995. Det vant NM utendørs 1940, innendørs 4 NM og 4 seriemesterskap (per 2004). Herrelaget vant NM ute 1971. Hjemmearena er Bækkelagshallen, som klubben eier.I orientering ble klubben Norgesmester 16 ganger i skogsorientering for kvinner og 2 for menn. De vant sprintstafetten i NM i 2016.Bækkelaget har arrangert Norway Cup for ungdom siden 1972, verdens største fotballturnering. Tidligere arrangerte klubben Bækkelagsrennet i hopp («guttenes Holmenkollrenn», i årene 1927–1969). Kjente medlemmer Håndball: Kristin Glosimot Kjelsberg, Susann Goksør Bjerkrheim, Kjersti Grini, Anja Andersen, Camilla Andersen, Heidi Tjugum, Cecilie Leganger og Frode Kyvåg (håndball)Ski: Oddbjørn Hagen og Kent Johansen (ski)Orientering: Brit Volden, Hanne Sandstad, Jørgen Rostrup, Bjørnar Valstad, Carl Godager Kaas og Hanne Staff. Les mer i Store norske leksikon håndball håndball – norgesmestere håndball – seriemestere orientering – norgesmestere